钦定古今图书集成/明伦汇编/人事典/第017卷 > 《灵枢注》 > 《分寸歌》
## 钦定古今图书集成/明伦汇编/人事典/第017卷 > 《灵枢注》 > 《分寸歌》

太阴肺兮出中府，云门之下一寸许，云门璇玑旁六
寸，巨骨之下二骨数，天府腋下三寸求，侠白肘上五
寸主，尺泽肘中约横文，孔最腕上七寸取，列缺腕侧
一寸半，经渠寸口陷中主，太渊掌后横纹头，鱼际节
后散脉举，少商大指端内侧，相去爪甲韭叶许。

云门巨骨下，侠气户旁二寸陷中，去中行任脉六寸。气户巨骨下，俞府旁各二寸陷中，去中行任脉四寸，去膺窗四寸八分。俞府巨骨下，璇玑旁二寸陷中。璇玑天突下一寸，天突结喉下四寸宛宛中